## La producció pròpia de l’Institut Valencià de Cultura ‘Plenamar’ arriba al Teatre Arniches d’Alacant

*** *Plenamar* es podrà vore el divendres 23 i el dissabte 24 a les 20:30 hores i el diumenge 25 a les 18:00 hores
* La sessió del dissabte 24 serà accessible per a persones amb discapacitat sensorial**

L’Institut Valencià de Cultura exhibix la seua última producció pròpia, *Plenamar* en el Teatre Arniches d’Alacant, del 23 al 25 de maig, després del seu pas per Castelló de la Plana i València.

Amb segell castellonenc, *Plenamar* està escrita per Begoña Tena i dirigida per Laia Porcar i Nuria Vizcarro. Amb esta producció pròpia, que s’ha gestat en la capital de la Plana, l’IVC complix amb l’objectiu de descentralitzar tant l’oferta cultural com els processos i equips de treball.

De les tres sessions programades, la prevista el dissabte 24 serà accessible per a persones amb discapacitat sensorial. Així, disposarà de bucle magnètic, sistema sobretitulat adaptat i audiodescripció individual amb so amplificat amb auriculars. Els dispositius no requerixen reserva i s’arrepleguen directament en el vestíbul del teatre.

A més, l’IVC continua apostant per desenrotllar accions de mediació amb públics i *Plenamar* és el punt de partida amb què diferents col·lectius han treballat en les setmanes prèvies a la representació.

*Plenamar* tracta sobre la incomunicació i l’aïllament, la naturalesa amenaçadora i la incapacitat humana per a controlar-la. La història se situa en un arxipèlag connectat a la península per una carretera practicable solament amb marea baixa. Els habitants s’enfronten per la construcció d’un pont que els unirà al continent permanentment.

Carme Juan, Laura Useleti, Merce Tienda, Pau Gregori, Silvia Valero i Talia Bobany conformen l’elenc de la funció, que inclou música en directe creada i interpretada per Versonautas.

Les entrades estan a la venda en la [web de l’IVC](https://taquilla.ivc.gva.es/es/espectaculo/institut-valencia-de-cultura-presenta-plenamar/PLENAMARALI25).

Fecha: 21/05/2025